لباس

لباس تے پوشاک جسم کجن ، سردی ، گرمی توں بچݨ اتے شخصی زیب و زینت دے نال مقامی ثقافت تے ذاتی تشخص دی علامت ہوندے ۔ لباس دی ایں اہمیت د ے پیش نظر اللہ تعالی خضرت عیئسی دے خاص احباب کوں روحانی حوالے دی بجائے انھاں دے مخصوص سفید لباس دی نسبت نال ‘‘ حواری’’ دا ناں ڈتے۔ ایویں صوف تے اْن دا لباس پاوݨ آلے عابد تے زاہد لوکاں کوں صوفی دے ناں نال موسوم کیتا گئے اتے ہݨ اے لفظ اہل تصوف کیتے استعمال کیتا ویندے۔ ایندے علاوہ روز مرہ زندگی وچ اساں کہیں شخص دا لباس ڈیکھ کے اے اندازہ لیندے ہیں جو او کیڑھی حیثیت دا مالک تے کتھوں دا وسیبی تے رہائشی اے۔ ثقافت دے انہیں بنیادی عناصر دے علاوہ شعرو ادب ، فنون لطیفہ اتے سمعی بصری ادارے فلم ، تھیڑ ، آرٹ گیلریاں ، اخبار، رسالے، ریڈیو، ٹیلی ویثرن وغیرہ ثفافتی جما ل دے فروغ تے ابلاغ دے عمل اچ اہم کردار ادا کریندن۔ 

 حوالہ 
سرائیکی افسانے تے ناول وچ دیہاتی منظر نامہ، تحقیقی و تنقیدی مطالعہ (مقالہ نگار: صبیحہ منظور )  نگران مقالہ ڈاکٹر مقبول حسن گیلانی